Liân-ha̍p-kok Tāi-hōe tē 2758 hō Koat-gī

**Liân-ha̍p-kok Tāi-hoē tē 2758 hō Koat-gī** tī 1971 nî 10 goe̍h 25 ji̍t thong-koè, kî-tiong chàn-sêng 76 phiò, hoán-tùi 35 phiò, khì-khoân 17 phiò, khoat-se̍k 3 phiò. Kin-kì koat-gī, Tiong-hoâ Bîn-kok tī Liân-ha̍p-kok ê tāi-piáu se̍k-ūi hō͘ Tiong-hoâ Jîn-bîn Kiōng-hô-kok chhú-tāi.

## Pōe-kéng
1949-nî 10-goe̍h 1-hō, Tiong-hôa Jîn-bîn Kiōng-hô-kok kiàn-li̍p, sè-kài-siōng chhut-hiān nn̄g ê Tiong-kok, tān-sī Liân-ha̍p-kok lāi-té ûi-it ê "Tiong-kok" se̍k-ūi iá-sī Tiong-hôa Bîn-kok ê, só͘-í Tiong-hôa Jîn-bîn Kiōng-hô-kok tio̍h it-ti̍t siūⁿ pān-hoat beh tit-tio̍h hit ê Tiong-kok se̍k-ūi. Pún-té in-ūi Bí-kok ê koan-hē, chi-chhî Tiong-hôa Bîn-kok ê sè-le̍k lóng chiàm iu-sè, m̄-koh in-ūi Tiong-hôa Jîn-bîn Kiōng-hô-kok kah So͘-liân koan-hē piàn bái, Bí-kok tī 1970 nî koat-tēng beh kah Tiong-kiōng chò-hóe tùi-khòng So͘-liân, āu-lâi Bí-kok koh chiap-siū hō͘ Tiong-hôa Jîn-bîn Kiōng-hô-kok tit-tio̍h tāi-piáu-khoân, chi-chhî Tiong-hôa Bîn-kok ê tīn-sòaⁿ chū-án-ne pang--khì.

## Thê-àn-kok
 Albania Siā-hoē-chú-gī Jîn-bîn Kiōng-hô-kok, ,  Burma,  Ceylon,  Congo Jîn-bîn Kiōng-hô-kok, ,  Lâm Yemen, , ,  Iraq, ,  Mauritania,  Nepal Ông-kok, ,  Romania Siā-hoē-chú-gī Kiōng-hô-kok, , , ,  Su-lī-a, ,  Pak Yemen,  Yugoslavia, 

## Tâu-phiò kiat-kó

## Tùi Koat-gī ê Kái-tho̍k
Liân-ha̍p-kok tāi-hōe ê koat-gī "Má-siōng kā Chiúⁿ Kài-se̍k ê tāi-piáu tùi in tī Liân-ha̍p-kok cho͘-chit kah só͘-sio̍k it-chhè ki-kò͘ lāi-té hui-hoat chiàm-kì ê se̍k-ūi téng-koân kóaⁿ--chhut-khì", bô kóng-tio̍h Tiong-hôa Bîn-kok chèng-hú kah i koán-hat ê Tâi-oân tē-khu ê chèng-tī tē-ūi, kúi nî í-āu Chiúⁿ Kài-se̍k kah tang-sî ê tāi-piáu lóng í-keng kòe-sin ah, m̄-koh Tiong-hôa Bîn-kok chèng-hú iu-goân si̍t-chè chûn-chāi, só͘-í āu-ji̍t Tiong-hôa Bîn-kok ná-beh "tńg-khì Liân-ha̍p-kok" he̍k-chiá "ka-ji̍p Liân-ha̍p-kok" tio̍h ē ū siong-koan ê cheng-gī.

Mā ū ha̍k-chiá hoat-piáu lūn-bûn kóng Liân-ha̍p-kok Tāi-hōe tē 2758 hō Koat-gī kan-na sêng-jīn Tiong-hôa Jîn-bîn Kiōng-hô-kok sī "Tiong-kok ûi-it ha̍p-hoat tāi-piáu", tān-sī bô siū-koân Tiong-hôa Jîn-bîn Kiōng-hô-kok tī Liân-ha̍p-kok lāi-té tāi-piáu Tiong-hôa Bîn-kok, bô chù-bêng Tâi-oân sī Tiong-hôa Jîn-bîn Kiōng-hô-kok ê chi̍t-pō͘-hūn, mā bô kóng-tio̍h Tâi-oân kok-ka tē-ūi ê kái-koat hong-àn.

### Bí-kok
2023-nî 5-goe̍h 16, Bí-kok Chiòng-gī-īⁿ Gōa-úi-hōe thong-kòe "Tâi-oân Kok-chè Thoân-kiat Hoat-àn", kiông-tiāu 2758 hō koat-gī kan-na chhú-lí Tiong-kok tāi-piáu-koân ê būn-tê, bô kóng-tio̍h Tâi-oân.7-goe̍h 25-hō, Bí-kok Chiòng-gī-īⁿ thong-kòe chit-ê hoat-àn.

### Marshall Kûn-tó
2021-nî 9-goe̍h, tē 76 kài Liân-ha̍p-kok Tāi-hōe chóng piān-lūn tē-2-kang, Marshall Kûn-tó chóng-thóng piáu-sī, "Tē 2758 hō koat-gī, choa̍t-tùi bô kìm-chí chia-ê pau-iông-sèng chok-hoat, mā bô pau-hâm siong-koan ê ì-hâm, in-ūi koat-gī bô-kóng-tio̍h tùi Tâi-oân ê li̍p-tiûⁿ, khó-thí-ê tîm-be̍k èng-kai ài tòng-tiām."

### Tùi Tiong Chèng-chhek Khòa-kok Gī-hōe Liân-bêng
2024nî 7-goe̍h, tī Tâi-oân kí-pān ê Tùi Tiong Chèng-chhek Khòa-kok Gī-hōe Liân-bêng (IPAC) hong-hōe téng-koân, chham-ú ê li̍p-hoat-chiá ta̍t-sêng chi̍t-hāng koat-gī, beh tí-chè Tiong-hôa Jîn-bîn Kiōng-hô-kok tùi *Liân-ha̍p-kok 2758 hō koat-gī* ê kái-sek, pēng-chhiáⁿ kā chit-ê li̍p-tiûⁿ thui-tōng kàu ka-kī kok-ka ê li̍p-hoat ki-kò͘.

### Tiong-hôa Bîn-kok
2024-nî 9-goe̍h 10-hō, Tiong-hôa Bîn-kok Gōa-kau-pō͘ kè-ōe thui-tōng ho͘-io̍k chèng-sī 2758 hō koat-gī hőng khiok-kái ê thê-àn.

### Tiong-hôa Jîn-bîn Kiōng-hô-kok
2024-nî 9-goe̍h 10-hō, Tiong-hôa Bîn-kok Bîn-chú-chìn-pō͘-tóng Li̍p-hoat-īⁿ tóng-thoân kè-ōe chhú-lí Liân-ha̍p-kok tē 2758 hō koat-gī kah Tâi-oân bô koan-hē ê hoat-àn, Kok-tâi-pān hoat-giân-jîn tī 9-goe̍h 11 ê kì-chiá-hōe lāi-té piáu-sī "Bîn-chìn-tóng Tong-kio̍k tiau-kang ngē-áu kóng Liân-ha̍p-kok tāi-hōe tē 2758 hō koat-gī 'kah Tâi-oân bô koan-hē', khe̍h 'tāi-piáu-koân' kóng-ōe, sī tùi sū-si̍t ê ut-áu, khòaⁿ kok-chè-hoat bô, beh thiau-chiàn kok-chè ti̍t-sū kah kui-chek, in ê bo̍k-tek sī ūi-tio̍h hō͘ 'Tâi-to̍k' chō-sè, phah-hāi kok-chè siā-hōe kian-chhî Chi̍t-ê Tiong-kok Goân-chek ê kiōng-sek.". Chit ê gī-àn kóng, Liân-ha̍p-kok tē 2758 hō Koat-gī "bô khak-li̍p Tiong-hôa Jîn-bîn Kiōng-hô-kok tùi Tâi-oân ê chú-khoân, mā bô koat-tēng Tâi-oân tī Liân-ha̍p-kok ê tē-ūi."

### Hô-lân
2024-nî 9-goe̍h 12, Hô-lân Kok-hōe thong-kòe chi̍t-hāng kóng-tio̍h Tâi-oân ê tōng-gī, lāi-iông pau-koat the-sak Tiong-hôa Jîn-bîn Kiōng-hô-kok khek-kái Liân-ha̍p-kok Tāi-hōe tē 2758 hō Koat-gī, pēng-chhiáⁿ iau-kiû Hô-lân chèng-hú tī Au-chiu Liân-bêng (EU) lāi-té chhōe-kiû tùi chit hāng li̍p-tiûⁿ ê chi-chhî.

### Au-chiu Gī-hōe
2024-nî 10-goe̍h 24, Au-chiu Gī-hōe í 432 phiò chàn-sêng, 60 phiò hoán-tùi, 71 phiò khì-khoân thong-kòe "Tiong-hôa Jîn-bîn Kiōng-hô-kok tùi Liân-ha̍p-kok Tāi-hōe 2758-hō Koat-gī ê chhò-gō͘ kái-tho̍k, kah in put-toān tī Tâi-oân hù-kīn se̍h-lâi-se̍h-khì ê bú-le̍k khí-bô-khang" koat-gī. Khián-chek Tiong-kok chhò-gō͘ kái-tho̍k 5758-hō Koat-gī, pēng-chhiáⁿ chi-chhî Tâi-oân chham-ú ta̍k-ê kok-chè cho͘-chit.

## Chù-kha

## Koh khoàⁿ
*Chi̍t-ê Tiong-kok
*Tâi-oân būn-tê
*2008 nî Tâi-oân ka-ji̍p Liân-ha̍p-kok kong-bîn tâu-phiò

## Chham-khó